Kun he palasivat väkijoukon luo, -
Jeesuksen eteen tuli mies, joka polvistui ja sanoi: -
"Herra, armahda poikaani! Hän on kuunvaihetautinen, -
ja hänen tilansa on kovin huono. Hän kaatuu usein, -
milloin tuleen, milloin veteen. Minä toin hänet opetuslastesi luo, -
mutta he eivät pystyneet parantamaan häntä."
Silloin Jeesus sanoi: -
"Voi tätä epäuskoista ja kieroutunutta sukupolvea!
Kuinka kauan minun vielä on oltava teidän keskuudessanne?
Kuinka kauan minun pitää kestää teitä? Tuokaa poika tänne."
Jeesus käski ankarin sanoin pahan hengen poistua, -
ja se lähti pojasta. Siitä hetkestä poika oli terve.
Kun he olivat taas keskenään, opetuslapset kysyivät Jeesukselta:
"Miksi me emme kyenneet ajamaan sitä henkeä pojasta?"
"Koska teillä on niin vähän uskoa", vastasi Jeesus.
"Totisesti: jos teillä olisi uskoa edes sinapinsiemenen verran, -
te voisitte sanoa tälle vuorelle: ’Siirry täältä tuonne’, ja se siirtyisi.
Mikään ei olisi teille mahdotonta.
Tämä laji ei lähde muulla kuin rukouksella ja paastolla."
Kun he taas yhdessä kulkivat Galileassa, Jeesus sanoi heille: -
"Ihmisen Poika annetaan ihmisten käsiin, ja he tappavat hänet, -
mutta kolmantena päivänä hänet herätetään kuolleista."
He tulivat tästä hyvin surullisiksi.
Kun he saapuivat Kapernaumiin, -
tuli Pietarin luo temppeliveron kantajia, jotka sanoivat: -
"Kai teidän opettajanne maksaa temppeliveroa?"
"Maksaa kyllä", hän vastasi.
Kun hän meni sisälle taloon, Jeesus ehätti kysymään: -
"Mitä mieltä olet, Simon?
Keiltä tämän maailman kuninkaat perivät tullia ja veroa, -
omilta lapsiltaan vai vierailta?"
"Vierailta", vastasi Pietari.
Silloin Jeesus sanoi hänelle: "Lapset ovat siis vapaat.
Mutta miksi suotta suututtaisimme heidät?
Mene järvelle ja heitä onki veteen.
Ota ensimmäinen kala, jonka vedät ylös, ja avaa sen suu.
Siellä on hopearaha. Ota se ja maksa heille sekä minun että itsesi puolesta."